《府城别任惠叔表兄》
宋代·方一夔

乘兴来为两月留，廿年踪迹叹萍浮。衔杯清话灯前雨，对榻羁魂枕上秋。

倦矣悲鸣双客鸟，归欤浩荡一渔舟。吟边若值孤飞雁，频寄新诗慰别愁。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。